CELEX: 62021TN0393
Language: hu
Date: 2021-07-05 00:00:00
Title: T-393/21. sz. ügy: 2021. július 5-én benyújtott kereset – Max Heinr. Sutor kontra ESZT

2021.8.30.   
            
            
               HU
            
            
               Az Európai Unió Hivatalos Lapja
            
            
               C 349/43
            
         
      2021. július 5-én benyújtott kereset – Max Heinr. Sutor kontra ESZT
      (T-393/21. sz. ügy)
      (2021/C 349/59)
      Az eljárás nyelve: német
      
         Felek
      
      
         Felperes: Max Heinr. Sutor OHG (Hamburg, Németország) (képviselők: A. Glos, M. Rätz és T. Kreft ügyvédek)
      
         Alperes: Egységes Szanálási Testület (ESZT)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Egységes Szanálási Testületnek az Egységes Szanálási Alaphoz való 2021-es előzetes hozzájárulással kapcsolatos 2021. április 14-i határozatát (SRB/ES/2021/22) a felperest érintő részében, ideértve az alperes 2021. április 14-i közleményét (SRB/ES/2021/24) is, amely kifejti a határozat indokait és a felperest az Egységes Szanálási Alaphoz való 2021-es előzetes hozzájárulással kapcsolatos elszámoláshoz felhasznált adatokat illetően érinti;
               
            
                  —
               
               
                  az alperest kötelezze az eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapokra hivatkozik.
      
                  1.
               
               
                  Első jogalap: a felhatalmazáson alapuló (EU) 2015/63 rendelet (1) 5. cikke (1) bekezdése e) pontjának megsértése, mivel az alperes nem zárta ki a felperes által letétbe helyezett ügyfélpénzeket a 2021-es banki illeték kiszámításánál. A felperes szerint a felhatalmazáson alapuló (EU) 2015/63 rendelet 5. cikke (1) bekezdésének e) pontját megfelelően alkalmazni kell legalább az ilyen, fizetésképtelenségi szabályok hatálya alá tartozó ügyfélpénzre.
               
            
                  2.
               
               
                  Második jogalap: az (EU) 806/2014 rendelet (2) 70. cikke (2) bekezdésének második albekezdése szerinti arányosság elvének megsértése a 2014/59/EU irányelv (3) 103. cikkének (7) bekezdésével összefüggésben, mivel a határozat a banki illeték százszorosát veti ki, kizárólag a felperes által a mérlegben bevallott kockázatmentes vagyonkezelői kötelezettségek alapján.
               
            
                  3.
               
               
                  Harmadik jogalap: az egyenlő bánásmód elvének megsértése, mivel a határozat eltérő módon kezeli a felperest azoktól a hitelintézetektől, amelyek nemzeti elszámolási sztenderdjei nem követelik meg a vagyonkezelői kötelezettségek elismerését, vagy amelyek IFRS-t alkalmaznak, mint például az ügyfélpénzeket kezelő befektetési vállalkozások, anélkül, hogy ezen eltérő bánásmód objektíve igazolható lenne.
               
            
                  4.
               
               
                  Negyedik jogalap: az Európai Unió Alapjogi Chartája (a továbbiakban: Charta) 16. cikkének megsértése, mivel a kockázatmentes vagyonkezelői kötelezettségeknek a számítási alapba történő beszámítása a felperes számára a 2021-es év tekintetében 100-szoros banki illeték-emelkedést eredményez, anélkül, hogy ez a beavatkozás jogszerűen igazolható lenne.
               
            
                  5.
               
               
                  Ötödik jogalap: az EUMSZ 49. cikk megsértése, az EUMSZ 54. cikkel összefüggésben, mivel a határozat korlátozza a felperes azon jogát, hogy szabadon folytathassa abban a tagállamban a tevékenységét, ahol tevékenységének fő helye található, méghozzá aránytalan módon, és hátrányos megkülönböztetést alkalmaz a felperessel szemben a más tagállambeli, többi hitelintézethez képest.
               
            
                  6.
               
               
                  Hatodik jogalap: az (EU) 2015/63 felhatalmazáson alapuló rendelet 17. cikke (3) és (4) bekezdésének megsértése, mivel az alperes nem vette figyelembe a 2018-2020-as hozzájárulási időszak tekintetében bejelentett adatokat, amelyeket a felperes később felülvizsgált, a 2021-es hozzájárulási időszakra vonatkozó éves hozzájárulás meghatározásánál, és nem csökkentette a felperes 2021-es banki illetékét.
               
            
                  7.
               
               
                  Hetedik jogalap: a Charta 41. cikke (1) bekezdése és (2) bekezdésének a) pontja szerinti meghallgatáshoz való jog megsértése, mivel a felperesnek valójában csak három napot biztosítottak a konzultáció keretében arra, hogy megvizsgálja a 2021-es banki illeték beszedésére vonatkozó egyéni értesítő tervezetét, és hogy azzal kapcsolatos észrevételeit megküldje az alperes részére.
               
            
                  8.
               
               
                  Nyolcadik jogalap: a Charta 41. cikke (1) bekezdésének és (2) bekezdése c) pontjának, valamint az EUMSZ 296. cikk (2) bekezdésének megsértése, mivel a vitatott határozat indokolása nem tette lehetővé a felperes számára, hogy ellenőrizze a hozzájárulásának összegét.
               
            
                  9.
               
               
                  Kilencedik jogalap: a Charta 47. cikkének (1) bekezdése szerinti hatékony jogvédelem elvének megsértése, mivel az indokolás nem tette lehetővé a felperes számára annak értékelését, hogy érdemes-e a hatáskörrel rendelkező bírósághoz fordulni.
               
            
                  10.
               
               
                  Tizedik (kisegítő) jogalap: az (EU) 2015/63 felhatalmazáson alapuló rendelet 4–7. és 9. cikke, valamint annak I. melléklete semmis, mivel a hozzájárulások és a harmadik felektől származó bizalmas adatokra való hagyatkozás közötti kölcsönös összefüggés útján, arra kötelezi az alperest, hogy hozzon olyan határozatot, amely sérti az indokolási kötelezettséget.
               
            
                  11.
               
               
                  Tizenegyedik (kisegítő) jogalap: az (EU) 2015/63 felhatalmazáson alapuló rendelet 4–7. és 9. cikke, valamint annak I. melléklete semmis, mivel sérti a Charta 47. cikke szerinti hatékony bírói jogvédelem elvét.
               
            
                  12.
               
               
                  Tizenkettedik (kisegítő) jogalap: az (EU) 2015/63 felhatalmazáson alapuló rendeletnek a rendelet 3. cikkének (11) bekezdésével együttesen értelmezett 14. cikkének (2) bekezdése szerinti számítási alap érvénytelen, mivel sérti a 2014/59/EU irányelv 103. cikkének (7) bekezdését és az egyenlő bánásmód elvét.
               
            
                  13.
               
               
                  Tizenharmadik (kisegítő) jogalap: az (EU) 2015/63 felhatalmazáson alapuló rendeletnek a rendelet 3. cikkének (11) bekezdésével együttesen értelmezett 14. cikkének (2) bekezdése szerinti számítási alap érvénytelen, mivel sérti a Charta 16. cikkét.
               
            
                  14.
               
               
                  Tizennegyedik (kisegítő) jogalap: az (EU) 2015/63 felhatalmazáson alapuló rendeletnek a rendelet 3. cikkének (11) bekezdésével együttesen értelmezett 14. cikkének (2) bekezdése szerinti számítási alap érvénytelen, mivel sérti az EUMSZ 49. cikkét, az EUMSZ 54. cikkével összefüggésben.
               
            
         (1)  A 2014/59/EU európai parlamenti és tanácsi irányelvnek a szanálásfinanszírozási rendszerhez való előzetes hozzájárulás tekintetében történő kiegészítéséről szóló, 2014. október 21-i (EU) 2015/63 felhatalmazáson alapuló bizottsági rendelet (HL 2015, L 11., 44. o.)
      
         (2)  A hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i (EU) 806/2014 európai parlamenti és tanácsi rendelet (HL 2014, L 225., 1. o.)
      
         (3)  A hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelv (HL 2014, L 173., 190. o.)